Íslenskt mál og almenn málfræði - 01.01.1982 , Blaðsíða 297 Flugur 295 Enn um tilvísunarsetningar I Islensku máli 2 færir Höskuldur Þráinsson ( 1980 ) rök að þvf að það sé rangnefni að kalla sem og er , sem tengja tilvísunarsetningar , tilvís - unarfornöfn . Hann telur upp allmörg atriði sem hann telur að sýni að þessi smáorð hafi ekki fornafnseðli . Niðurstaða hans er að réttara sé að tala um tilvísunartengingar . Meðal þess sem hann nefnir er að þessi orð beygist ekki , að ekki sé hægt að nota forsetningar með þeim , að ekki sé hægt að nota þau hliðstæð með nafnyrðum , að þau standi einungis fremst í setningu , að oft sé smáorðið ( tengingin ) að notað með sem eins og með ( öðrum ) tengingum , og síðast en ekki síst sé ekki hægt að segja að þessi orð ,, vísi til " eða „ standi fyrir " önnur orð , eins og fornöfnum sé eðlilegt . Flestar þessar röksemdir virðast ótvíræðar og ekki tel ég ástæðu til að draga í efa meginniðurstöðu Höskuldar . Það er einungis eitt atriði sem mig langar til að gera smá-athugasemd við , en það er síð - astnefnda atriðið , að ekki sé neitt sem bendi til að sem og er standi fyrir eða vísi til orða sem undirskilin eru eða felld brott með ummynd - unum . Það er athyglisvert í sambandi við tilvísunarsetningar , að í þær vantar alltaf einn lið sem segja má að sé undirskilinn , qg það er sláandi að þessi liður getur yfirleitt ekki komið fram á yfirborðinu . Setning ( l ) a er þannig góð og gild , en ( l ) b er ótæk . ( l ) a Konan sem við gistum hjá er af góðum ættum b * Konan sem við gistum hjá henni er af góðum ættum Hið sama gildir þegar sem eða þar sem tengir tilvísunarsetningu við atvikslið : ( 2 ) a Þarna , sem við tjölduðum , er fallegur lækur b * Þarna , sem við tjölduðum þar ( na ) , er fallegur lækur ( 3 ) a Staðurinn þar sem við gistum er einhver fallegasti reitur á ís - landi b * Staðurinn ( þar ) sem við gistum þar er einhver fallegasti reitur áíslandi Á bls. 67 gefur Höskuldur lista yfir fjórar aðferðir sem mál beita helst við að forma „ tilvísunarsambönd " . Ein leiðin er að nota enga tengingu og fella niður tilvísunarliðinn . Önnur leiðin er að nota teng - ingu og fella niður tilvísunarliðinn . Samkvæmt greiningu Hösk -